CELEX: C2007/247/20
Language: sk
Date: 2007-10-20 00:00:00
Title: Vec C-371/07: Návrh na začatie prejudiciálneho konania, ktorý podal Vestre Landsret (Dánsko) 3. augusta 2007 – Danfoss A/S a AstraZeneca A/S/Skatteministeriet

20.10.2007   
            
            
               SK
            
            
               Úradný vestník Európskej únie
            
            
               C 247/16
            
         Návrh na začatie prejudiciálneho konania, ktorý podal Vestre Landsret (Dánsko) 3. augusta 2007 – Danfoss A/S a AstraZeneca A/S/Skatteministeriet
   (Vec C-371/07)
   (2007/C 247/20)
   Jazyk konania: dánčina
   Vnútroštátny súd, ktorý podal návrh na začatie prejudiciálneho konania
   Vestre Landsret
   Účastníci konania pred vnútroštátnym súdom
   
      Žalobkyne: Danfoss A/S a AstraZeneca A/S
   
      Žalovaný: Skatteministeriet
   Prejudiciálne otázky
   
               1.
            
            
               Má sa článok 17 ods. 6 druhý pododsek šiestej smernice (1) o DPH vykladať v tom zmysle, že členský štát môže vylúčiť právo na odpočet dane z pridanej hodnoty z plnení použitých pre poskytovanie stravy obchodným partnerom a zamestnancom v kantínach spoločnosti v súvislosti s pracovnými stretnutiami len vtedy, ak pred vstupom smernice do platnosti stanovovali vnútroštátne právne predpisy právomoc vylúčiť takéto právo, a pokiaľ túto právomoc v praxi uplatňovali daňové orgány tak, že právo na odpočet dane z pridanej hodnoty z týchto plnení bolo odmietnuté?
            
         
               2.
            
            
               Má pre odpoveď na prvú otázku význam skutočnosť, že kantíny spoločnosti nepodliehali DPH podľa vnútroštátnej úpravy DPH platnej v dotknutom členskom štáte pred prebratím smernice v roku 1978, že vnútroštátna úprava vylúčenia odpočtu nebola prebratím šiestej smernice o DPH zmenená a že sa úprava vylúčenia odpočtu stala relevantnou pre takýto druh podnikania výlučne v dôsledku tej skutočnosti, že od prebratia šiestej smernice o DPH podliehajú kantíny spoločnosti DPH?
            
         
               3.
            
            
               Je vylúčenie práva na odpočet „zachované“ v zmysle článku 17 ods. 6 druhého pododseku šiestej smernice o DPH, ak v období od prebratia šiestej smernice o DPH v roku 1978 do roku 1999 existovalo v dôsledku takej správnej praxe, aká je opísaná v konaniach o veci samej, právo na odpočet DPH pre dotknuté výdavky?
            
         
               4.
            
            
               Má sa článok 6 ods. 2 písm. a) a b) šiestej smernice o DPH vykladať v tom zmysle, že sa vzťahuje na bezplatné poskytovanie stravy spoločnosťou obchodným partnerom v jej kantínach v súvislosti s pracovnými stretnutiami v priestoroch spoločnosti?
            
         
               5.
            
            
               Má sa článok 6 ods. 2 písm. a) a b) šiestej smernice o DPH vykladať v tom zmysle, že sa vzťahuje na bezplatné poskytovanie stravy spoločnosťou zamestnancom v jej vlastných kantínach v súvislosti s pracovnými stretnutiami v priestoroch spoločnosti?
            
         
      (1)  Šiesta smernica Rady zo 17. mája 1977 o zosúladení právnych predpisov členských štátov týkajúcich sa daní z obratu – spoločný systém dane z pridanej hodnoty: jednotný základ jej stanovenia (Ú. v. ES L 145, 13.6.1977, s. 1; Mim. vyd. 09/001, s. 23).